জগন্নাথপুরে নৈশ প্রহরী আহত হওয়ার ঘটনায় গ্রেফতার ১ | DreamSylhet.com
৯ জুন, ২০১৮ ১২:২৮ am	795 বার পঠিত
জগন্নাথপুর প্রতিনিধি:: সুনামগঞ্জের জগন্নাথপুরে মৎস্য ফিসারী লুটপাটকারীদের হামলায় নৈশ প্রহরী আহত হওয়ার ঘটনায় ১ জনকে গ্রেফতার করেছে থানা পুলিশ।
জানাগেছে, গত ৪ জুন সোমবার রাত ১ টার দিকে ইসমাইলচক গ্রামের যুক্তরাজ্য প্রবাসী ছন্দু মিয়ার মৎস্য ফিসারীতে একই গ্রামের একদল বখাটে লোক হামলা ও লুটপাট চালায়। এ সময় বখাটেদের হামলায় ফিসারীর নৈশ প্রহরী হাবিজ মিয়া আহত হন।
এ ঘটনায় যুক্তরাজ্য প্রবাসী ছন্দু মিয়ার ছেলে জুবায়ের আহমদ বাদী হয়ে ৭ জনকে আসামী করে জগন্নাথপুর থানায় মামলা দায়ের করেন। মামলা দায়েরের পর ৭ জুন সন্ধ্যায় নানু মিয়া (৩৫) নামের এক আসামীকে গ্রেফতার করেছে পুলিশ। সে ইসমাইলচক গ্রামের মৃত মকবুল মিয়ার ছেলে।
এ ব্যাপারে মামলার তদন্তকারী কর্মকর্তা জগন্নাথপুর থানার এসআই হাবিব-২ জানান, মামলার অন্যান্য আসামীদের গ্রেফতার সহ তদন্ত অব্যাহত রয়েছে।
পূর্ববর্তী সংবাদ: জগন্নাথপুরে সংবাদকর্মী আলী জহুরের সুস্থতা কামনা
পরবর্তী সংবাদ: জগন্নাথপুরে আজিম শাহ চিশতির ইফতার মাহফিল